Fire til sykehus etter rekkehusbrann i Sogn og Fjordane
Det skal ikke befinne seg folk i leilighetene som brenner. – Vi har fått melding om at brannvesenet begynner å få kontroll på flammene. Tre rekkehus er totalskadet, og de jobber nå med å slukke brannen i et fjerde, sier operasjonsleder i Sogn og Fjordane politidistrikt Inge Værøy til VG.Politiet fikk melding om brannen klokken 21.03 fredag kveld. Flere personer er sendt til sykehus med røykskader. – En person ble sendt i luftambulanse, men tre andre ble kjørt i ambulanse til Førde sentralsykehus. Politiet har fått forsterkninger fra brannvesenet i Florø og Sivilforsvaret, forteller Værøy.Politiet har foreløpig ikke tall på hvor mange som er evakuert eller hvor mange som bor i leilighetene, men opplyser at det er elleve rekkehus på rekken. Flere eneboliger skal ha blitt spylt ned med vann for å hindre ytterligere spredning. Verøy i politiet sier til VG at varmen allerede har tatt knekken på en rekke vinduer i de omkringliggende boligene.
Tre rekkehus ble totalskadet etter en brann i Svelgen i Bremanger kommune fredag. Fortsatt jobber brannvesenet med å kontrollere flammene på et fjerde rekkehus.